**Проект!**

**Закон за изменение и допълнение на Закона за железопътния транспорт**

 (обн., ДВ, бр. 97 от 2000 г., изм. и доп., бр. 47 от 2002 г., изм., бр. 96 от 2002 г., бр. 70 от 2004 г., бр. 115 от 2004 г., доп., бр. 77 от 2005 г., изм., бр. 88 от 2005 г., бр. 36 от 2006 г., бр. 37 от 2006 г., доп., бр. 62 от 2006 г., изм. и доп., бр. 92 от 2006 г., изм., бр. 108 от 2006 г., изм. и доп., бр. 22 от 2009 г., изм., бр. 35 от 2009 г., бр. 74 от 2009 г., изм. и доп., бр. 81 от 2009 г., бр. 87 от 2010 г., бр. 47 от 2011 г., бр. 15 от 2013 г., изм., бр. 68 от 2013 г., бр. 17 от 2015 г., изм. и доп., бр. 47 от 2015 г., бр. 19 от 2016 г., изм., бр. 58 от 2016 г., бр. 96 от 2017 г., доп., бр. 103 от 2017 г., изм. и доп., бр. 17 от 2018 г., изм., бр. 77 от 2018 г., изм. и доп., бр. 20 от 2019 г., изм., бр. 62 от 2019 г.)

**§ 1.** В чл. 37 се правят следните изменения и допълнения:

1. В ал. 3, изречение второ думите „или при промяна в собственика му“ се заличават.
2. В ал. 8 думите „или промяна в собственика му“ се заличават.
3. В ал. 12 изречение второ се заличава.
4. Създава се нова ал. 13:

„(13) При промяна на вписаните в лицензията обстоятелства железопътният превозвач уведомява Изпълнителна агенция „Железопътна администрация“ в срок до 7 дни от настъпване на обстоятелствата. Изпълнителна агенция „Железопътна администрация“ извършва проверка на променените обстоятелства и в срок до един месец от уведомяването изготвя мотивирано предложение до лицензиращия орган по ал. 1 за издаване на изменена лицензия.“

1. Досегашната ал. 13 става ал. 14 и в нея думите „или промяна на собственика“ се заличават, думите „получи временна лицензия“ се заменят с „продължи дейността“, думите „със срок на валидност до 6 месеца“ се заличават, а думите „не са застрашени сигурността и безопасността на железопътния превоз“ се заменят с „притежава валиден единен сертификат за безопасност или сертификат за безопасност, издаден до 16 юни 2019 г.“.
2. Досегашната ал. 14 става ал. 15.

**§ 2.** В чл. 42 се правят следните изменения и допълнения:

1. Създават се нови ал. 1 и 2:

„(1) Изпълнителна агенция „Железопътна администрация“ извършва планови и извънредни проверки след издаването на лицензия, за да установи дали железопътният превозвач изпълнява изискванията на чл. 38. При констатиране на нередности или нарушения служителите на Изпълнителна агенция „Железопътна администрация“ издават задължителни предписания съгласно чл. 117, ал. 2, т. 14, с които определят срок за отстраняването им.

(2) Когато се установи, че железопътният превозвач не изпълнява или не е в състояние да изпълнява изискванията на чл. 38, Изпълнителна агенция „Железопътна администрация“ изготвя мотивирано предложение до лицензиращия орган по чл. 37, ал. 1 за спиране действието на лицензията за срок до 6 месеца или за отнемане на лицензията.“

1. Досегашната ал. 1 става ал. 3 и в нея:

а) в буква „ж“ след думата „нередовностите“ се добавя „или непълнотите“;

б) в буква „з“ думите „чл. 118, ал. 2“ се заменят с „ал. 1 или при спиране действието на лицензията по ал. 2“, а след думите „отстранени в“ се добавя „определения“.

1. Досегашната ал. 2 става ал. 4 и в нея думите „ал. 1“ се заменят с „ал. 3“.
2. Досегашните ал. 3 и 4 стават съответно ал. 5 и 6.
3. Досегашната ал. 5 става ал. 7 и в нея думите „отнема лицензията за определен срок“ се заменят със „спира действието на лицензията“, а думите „не са застрашени сигурността и безопасността на железопътния превоз“ се заменят с „железопътният превозвач притежава валиден единен сертификат за безопасност или сертификат за безопасност, издаден до 16 юни 2019 г.“.

**§ 3.** В чл. 44 след думата „лицензия“се поставя запетая и се добавя „спиране действието на лицензия“.

**§ 4.** В чл. 45 се правят следните изменения и допълнения:

1. В ал. 1 думите „въвеждането му в експлоатация“ се заменят с „да бъде използвано в мрежата“.
2. В ал. 2 думата „превозвачи“ и запетаята след нея се заменят с „предприятия или“, а думите „или ползвателите на превозните средства“ се заличават.

**§ 5.** В чл. 46а, ал. 7думите „железопътен превозвач“се заменят с „железопътно предприятие“, думите „ал. 4“ се заменят с „ал. 5“ и навсякъде в текста думите „сертификата за безопасност на железопътния превозвач“ се заменят с „единния сертификат за безопасност на железопътното предприятие“.

**§ 6.** В чл. 115к, ал. 4 се правят следните изменения и допълнения:

1. Думите „Министерството на транспорта, информационните технологии и съобщенията“ се заменят с „Националния борд за разследване на произшествия във въздушния, водния и железопътния транспорт“;
2. Създава се изречение второ:

„В случай, че окончателният доклад не може да бъде публикуван в срок от 12 месеца, Националният борд за разследване на произшествия във въздушния, водния и железопътния транспорт оповестява междинен отчет най-малко на всяка годишнина от произшествието, в който се описват подробно напредъкът по разследването и всички въпроси, повдигнати във връзка с безопасността.“

**§ 7.** В чл. 117 се правят следните изменения и допълнения:

1. Създава се нова ал. 3:

„(3) При констатиране на нарушение, свързано с безопасността на движението и сигурността на превозите, от което може да настъпи тежко железопътно произшествие или е настъпило такова, или се създава опасност за живота или здравето на гражданите, или може да последва значителна или трудно поправима вреда, изпълнителният директор на Изпълнителна агенция „Железопътна администрация“ издава задължителни предписания с определяне на срокове и отговорни органи или лица за изпълнението им, като може да разпорежда:

1. прилагане на временни мерки за безопасност, включително незабавно ограничаване или преустановяване на съответните операции или дейности, свързани с маневра, осигуряване движението на влакове, управление на влакове, ремонт или поддръжка на подвижен състав и други;
2. спиране от експлоатация на обекти от железопътната инфраструктура, включително инфраструктурата на министерства и други ведомства, дружества или предприятия по чл. 2, т. 3, при констатирани несъответствия по техническата експлоатация и/или безопасността на движението;
3. спиране от експлоатация на подвижен железопътен състав при констатирани несъответствия с техническите и функционалните изисквания към него;
4. прилагане на мерки за безопасност при превоза на опасни товари с железопътен транспорт;
5. прилагане на мерки за безопасност при поддържането и експлоатацията на железопътни прелези.“
6. Създава се ал. 4:

„(4) Задължителните предписания по ал. 2, т. 14 и ал. 3 подлежат на обжалване по реда на Административнопроцесуалния кодекс, като обжалването на предписанията по ал. 3 не спира тяхното изпълнение.“

1. Досегашната ал. 3 става ал. 5.

**§ 8.** В чл. 118 се правят следните изменения и допълнения:

1. В ал. 1 се създава изречение второ:

„Акт за установяване на административно нарушение се съставя и при неизпълнение на задължителни предписания по чл. 117, ал. 2, т. 14 или ал. 3.“

1. Алинея 2 се отменя.
2. Алинея 3 се отменя.

**§ 9.** В чл. 139 се правят следните изменения и допълнения:

1. Създава се т. 1а:

„1а. за предоставяне на непълна информация или за отказ да предостави на пътник поискана от него информация за пътувания, за които предлага договор за превоз, посочена в Приложение II, част I от Регламент (ЕО) № 1371/2007, в съответствие с член 8, параграф 1 от същия регламент - в размер от 2000 до 5000 лв.“.

1. В т. 2 думите „поискана от него информация за пътувания, за които предлага договор за превоз, както и информация по време на пътуването, посочени“ се заменят с „информация по време на пътуването, посочена“, думите „части І и ІІ“ се заменят с „част ІІ“, а думите „параграфи 1 и 2“ се заменят с „параграф 2“.

 **§ 10.** В чл. 141 се правят следните изменения:

1. В ал. 1 думите „железопътен превозвач“ се заменят с „един или повече железопътни превозвачи“, думите „параграфи 1 и 2“ се заменят с „параграф 1“ и думите „глоба в размер от 100 до 300 лв.“ се заменят с „имуществена санкция в размер от 2000 до 5000 лв.“.
2. Алинея 2 се изменя така:

„(2) На продавач на билети за собствена сметка, предлагащ договор за превоз или на туроператор, или туристически агент, които не изпълнят задължението си по член 8, параграф 1 от Регламент (ЕО) № 1371/2007 за предоставяне на информация на пътник по Приложение ІІ, част І от същия регламент във връзка с пътувания, за които предлагат договор за превоз, когато такава информация е налична, се налага имуществена санкция в размер от 2000 до 5000 лв.“

**§ 11.** В чл. 142 се правят следните изменения:

1. В ал. 1 думите „глоба в размер от 200 до 500 лв.“ се заменят с „имуществена санкция в размер от 1000 до 2000 лв.“.
2. В ал. 2 числото „3000“ се заменя с „2000“.

**§ 12.** В § 1 от Допълнителните разпоредби се създава т. 49б:

„49б. „Продавач на билети“ е търговец на дребно на железопътни транспортни услуги, сключващ договори за превоз и продаващ билети от името на железопътен превозвач или за собствена сметка.“

**§ 13.** В § 52 от Заключителните разпоредби на Закона за изменение и допълнение на Закона за железопътния транспорт (обн., ДВ, бр. 47 от 2011 г., изм., бр. 47 от 2015 г.), т. 2 се правят следните изменения и допълнения:

1. В буква „б“ думите „2, 3, 5-12, 15 – 19, 22 и 23“ се заменят с „16 - 20”, а цифрата „1“ се заличава.

2. Създава се буква „в“:

„в) член 139, т. 3, 4, 6 – 13, 23 и 24 и чл. 140, т. 1, които влизат в сила от 4 декември 2024 г.“

**ЗАКЛЮЧИТЕЛНА РАЗПОРЕДБА**

**§ 14.** Параграф 9 относно чл. 139 и параграф 13, т. 1 и т. 2 относно § 52, т. 2, буква „б“ и буква „в“ влизат в сила от 3 декември 2019 г. за вътрешни услуги за железопътен превоз на пътници на територията на Република България.